Krishtlindja

parapamje|220px|Pritja e ardhjes së Krishtit që paraqitet në një skenë të Krishtlindjes, ku vërehet mungesa e statujzës së Jezusit fëmijë.

Krishtlindja, edhe Kërshëndellat apo shkurt Kshnellat ndër besimtarët e krishterë, është një festë fetare. Të krishterët e festojnë çdo vit më 25 Dhjetor ditëlindjen e Jezus Krishtit; në kishat e Lindjes festohet më 7 janar, për shkak të kalendarit Julian. Pas Pashkëve është festa më e rëndësishme për të krishterët.

Rëndësia e ditës së Krishtlindjes nisi të rritet dalngadalë pas kurorëzimit të Karlit të Madh në vitin 800, ditën e Krishtlindjes. 

Sot dita e Krishtlindjes kremtohet me shfaqjen e skenës së lindjes së Krishtit, pemën e Krishtlindjes, shkëmbimin e dhuratave dhe Kartolinave, familjen e bashkuar, 
dhe ardhjen e Shën Kollit apo Plakut të Vitit të Ri në prag të Krishtlindjes apo mëngjesin e Krishtlindjes. Krishtlindja është festa në të cilën të krishterët dëshirojnë më shumë se kurrë paqe e dashuri në botë. Gjithashtu Krishtlindja është një periudhë që kalohet me familjen pasi bebi Jezus lindi pranë familjes së tij. 

 Lindja e Jezus Krishtit 
Krishtlindja është festa e lindjes së Jezusit, i cili besohet nga të krishterët si Biri i Perëndisë dhe Perëndia vetë e mëshiruar, zbritur në tokë për të shlyer  mëkatet e njerëzve dhe për ta kthyer atë në shtëpinë e Perëndisë. Sipas Ungjillit të Lukës dhe Mateut, Jezusi lindi nga Maria në Betlehem, ku ajo dhe i shoqi i saj Jozefi po pushonin rrugës për në vendlindjen e tyre, Nazaret, për të marrë pjesë në numërimin e mbarë popullsisë urdhëruar nga perandori August.

Për nxënësit e tij, lindja e Krishtit është parathënë nga profeci të ndryshme sipas të cilave mesia do të lindte nga shtëpia e Davidit për të shpëtuar botën nga mëkati.

 Data e lindjes se Jezusit 
Datëlindja e Jezusit sipas të krishterëve besohet të jetë 25 dhjetori edhe pse ka dyshime për datën e saktë të lindjes pasi që ajo nuk përmendet në Dhiatën e re. Kjo feste është ndër festat më të dashura dhe të preferuara nga mbar bota krishtere apo e thënë më ndryshe edhe si datë e paqes.

 Katolicizëm 
Krishtlindja te katoliket dhe disa kisha ortodokse, përfshirë edhe ortodoksët shqiptarë (krahas kishave greke, rumune, bullgare, qipriote e tjera ) festohet me 25 dhjetor per shkak te kalendarit gregorian.

 Ortodoksi 
Tek një pjesë e kishave ortodokse dhe kishat e tjera lindore Krishtlindja festohet ne 7 janar për shkak të kalendarit julian.

 Ungjillizëm 
Njëlloj si me katolikët gjithashtu edhe tek evangjelistët dhe kishat protestante Krishtlindja festohet më 25 dhjetor.

 Kritika 

 Lidhje të jashtme 
 Radio Vatikani në gjuhën shqipe mbi Krishtlindjen
 https://web.archive.org/web/20060509101602/http://www.albkristian.com/apologjia/artikull_krishti_permes_historise.htm
 https://web.archive.org/web/20070928105841/http://www.orthodoxalbania.org/Shqip/BesimiOrth2/VitiKishtar/krishtlindja.htm

Kategoria:Krishtërim
Kategoria:Festë